**HELYSZÍNI ELLENŐRZÉSI JEGYZŐKÖNYV
MAGÁN- ÉS EGYÉB SZÁLLÁSHELY**

**A vizsgált szálláshely pontos neve:**Népművészeti Alkotóház

**NTAK regisztrációs szám:**EG20013709

**Weboldal: -**

**A helyszíni ellenőrzés időpontja:**2025.09.19.

**A helyszíni ellenőrzésen a szálláshely részéről jelen volt:**BERKY MÓNIKA

**Működési engedély/nyilvántartásba vételről szóló igazolás száma:** Van. Nyilvántartási száma: 1/2011

**A Minősítő Bizottság tagjai:**JÁVORKAI PÉTER GYÖRGY, Bendes Csaba
A Minősítő Bizottság tagjai nyilatkoznak, hogy a vizsgált szálláshellyel egyikük sem állt az elmúlt 10 évben üzleti kapcsolatban ill. semmilyen jogviszonyban.

**A szálláshely és környezetének leírása:**A hét lakóegységből álló szálláshely Tokodon a Zrínyi Miklós utcában található egy kétszintes vendégházban.

Az emeleten található szobák (lakóegységek) 10-12 négyzetméter nagyságúak, melyből 5 db 2 ágyás és 2 db 3 ágyas. A földszinten egy közös konyha, egy étkező/közösségi tér és két WC-vel rendelkező zuhanyzós fürdőszoba (1 férfi és egy női) áll a vendégek rendelkezésére.

A szálláshely összesen 16 fő részére kiadható.

A földszinten található közös konyha és két db WC-vel rendelkező fürdőszoba berendezése/felszereltsége és kialakítása alapszintű/egyszerű, ezért 1 csillagos kategóriát javaslunk.

A berendezés és a felszereltség alapszintű és karbantartott, a szálláshely minden helyisége tekintetében.

**Szobák száma:** 7 db

(**Szoba**: a szálláshely azon önállóan értékesíthető, egyedi hozzáféréssel rendelkező egysége, amely egy vagy több helyiségből áll, és egy vagy több vendég egyidejű elszállásolására alkalmas)

**Ágyak száma összesen:** 16 db

**Pótágyak száma összesen:** 0 db

**Nem teljesült nem kötelezően teljesítendő minimum kritériumok:**

7. Szoba nagysága egyágyas legalább 8m2; kétágyas legalább 12m2; a harmadik ágytól ágyanként további 4m2

29. Szobasötétítési lehetőség

30. Ruhásszekrény vagy tárolóhely

34. 1 db szék

103. Takarítás hetente egyszer ágynemű és törölköző cserével – nem szerepel a házirendben – a házirend kiegészítése szükséges

**Javaslatok: -**

**A helyszíni ellenőrzés eredménye:**nem minősíthető

**Megpályázott kategória: 2\*
Önértékeléskor elért kategória: 2\*
Javasolt kategória: 1\***

**Nem teljesült minimum kritériumok:** (sorszáma, megnevezése, eltérés indoklása)

2. A tiszta és higiénikus körülmények minden kategória alapfeltételeit képezik.

- A mosdótálca és csempe találkozásánál hiányzik a szilikon és koszos/vízköves – újra szilikonozása/tisztítása szükséges

- A zuhanyzóban penészes a fuga és a mosogatónál a vízvető, vízkövesek a szaniterek és a mosogató– takarításuk vagy cseréjük szükséges

3. Minden berendezés és felszerelés működőképes, hibátlan állapotban van.

- a zuhanyfüggöny rúdja, a WC tartály csöve és a WC-ben a radiátor rozsdás/szennyezett  – cseréje/zománcozása szükséges

- az egyik szobában sérült a szegőléc – cseréje szükséges

- a fürdőszobákban több járólap sérült/vízköves/koszos – javításuk/cseréjük szükséges

- a közös konyhában több helyen sérült a konyhaszekrény – javítása szükséges

- falfelületek több helyen sérültek/koszosak – javításuk/tisztasági festésük szükséges

22. Jó állapotú matrac, legalább 13 cm vastag (1\*-2\*-3\*-ban jó állapotú heverő is elfogadható) – a matracok vastagsága nem éri el a 13 cm-t – cseréjük szükséges

58. Füstjelző – nincsen a szobákban (lakóegységekben) – pótlásuk szükséges

100. A megadott érkezési/elutazási időpontban a tulajdonos és/vagy ügynökség képviselője jelen van (igény esetén) – nem szerepel a házirendben – a házirend kiegészítése szükséges

101. 24 órás ügyeleti szolgáltatás telefonon – nem szerepel a házirendben – a házirend kiegészítése szükséges

A fenti értékelés alapján a helyszíni ellenőrzést lefolytató szakértők tájékoztatják a szálláshely képviselőit, hogy a javasolt 1 csillag kategória eléréséhez a jelzett kritériumok esetében megismételt helyszíni ellenőrzésre van szükség, melynek keretében a Minősítő Bizottság meggyőződik a fent jelzett minimum kritériumok hiányának pótlásáról.

A hiányok pótlására 90 munkanap áll rendelkezésre és a minősítési folyamaton belül 1 alkalommal van lehetőség pótellenőrzésre. Amennyiben a szálláshely határidőre pótolja a jegyzőkönyvben rögzített hiányosságokat, és ezt a minősítési felületen jelzi, a Minősítő Bizottság megismételt helyszíni ellenőrzés keretében megvizsgálja a fenti hiányosságok pótlását és javaslatot tesz a Bíráló Bizottság részére a minősítés sikeres lezárása érdekében.

Amennyiben a szálláshely a pótellenőrzési jegyzőkönyvben foglaltakat 90 munkanapon belül nem teljesíti, illetve a pótellenőrzés során tapasztaltak alapján sem felel meg a javasolt kategória követelményeinek, a Minősítő Bizottság javaslatot tesz a Bíráló Bizottság részére a ténylegesen teljesülő, a kritériumrendszernek megfelelő kategória szerinti minősítés elfogadására vagy a minősítés elutasítására.